**DĖL ROKIŠKIO RAJONO SAVIVALDYBĖS NEVYRIAUSYBINIŲ ORGANIZACIJŲ TARYBOS 2018 METŲ VEIKLOS ATASKAITOS**

2019 m. kovo 29 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 4 dalimi ir Lietuvos Respublikos nevyriausybinių organizacijų plėtros įstatymo 6 straipsnio 4 ir 5 dalimis, Rokiškio rajono savivaldybės tarybos 2014 m. spalio 31 d. sprendimu Nr. TS-182 „Dėl Rokiškio rajono savivaldybės nevyriausybinių organizacijų tarybos sudėties ir nuostatų patvirtinimo“ ir Rokiškio rajono savivaldybės tarybos 2016 m. kovo 25 d. sprendimu Nr. TS-74 „Dėl Rokiškio rajono savivaldybės tarybos 2014 m. spalio 31 d. sprendimo Nr. TS-182 „Dėl Rokiškio rajono savivaldybės nevyriausybinių organizacijų tarybos sudėties ir nuostatų patvirtinimo“ dalinio pakeitimo“ ir Rokiškio rajono savivaldybės tarybos 2016 m. gruodžio 28 d. sprendimu Nr. TS-210 „Dėl Rokiškio rajono savivaldybės nevyriausybinių organizacijų tarybos sudėties patvirtinimo“, Rokiškio rajono savivaldybės taryba n u s p r e n d ž i a:

Pritarti Rokiškio rajono savivaldybės nevyriausybinių organizacijų tarybos2018 m. veiklos ataskaitai (pridedama).

Šis sprendimas per vieną mėnesį gali būti skundžiamas Regionų apygardos administracinio teismo Kauno, Klaipėdos, Šiaulių ar Panevėžio rūmams Lietuvos Respublikos administracinių bylų teisenos įstatymo nustatyta tvarka.

Savivaldybės meras Antanas Vagonis

Danutė Kniazytė

PRITARTA

Rokiškio rajono savivaldybės tarybos

2019 m. kovo 29 d sprendimu Nr. TS-

**ROKIŠKIO RAJONO SAVIVALDYBĖS NEVYRIAUSYBINIŲ ORGANIZACIJŲ TARYBOS**

**2018 METŲ VEIKLOS ATASKAITA**

Rokiškio rajono savivaldybės nevyriausybinių organizacijų taryba (toliau – NVO taryba) veikia pagal Rokiškio rajono savivaldybės tarybos 2014 m. spalio 31 d. sprendimu Nr. TS-182 ir Rokiškio rajono savivaldybės tarybos 2016 m. kovo 25 d. sprendimu Nr. TS-74 dalinai pakeistus nuostatus.

NVO taryba - visuomeniniais pagrindais veikianti kolegiali patariamoji institucija, kuri sudaroma iš 14 narių (7 narius deleguoja NVO, kitus 7 narius deleguoja savivaldybės institucijos ir įstaigos) lygiateisės partnerystės pagrindu.

NVO tarybos tikslas – teikti pasiūlymus Rokiškio rajono savivaldybei, jos institucijoms ir įstaigoms dėl savivaldybės teritorijoje veikiančių NVO veiklos skatinimo ir atlikti kitas NVO tarybos nuostatuose numatytas funkcijas.

Per ataskaitinį laikotarpį įvyko 5 posėdžiai, kuriuose buvo svarstomi klausimai, atitinkantys NVO tarybos nuostatuose numatytas funkcijas:

1. Savivaldybės teisės aktų, turinčių įtakos nevyriausybinių organizacijų padėčiai, stebėsena ir analizė:

- NVO taryba aptarė savivaldybės teisės aktus, reglamentuojančius projektų konkursų tvarkas (švietimo, kultūros, sveikatos apsaugos, bendruomeninės veiklos įgyvendinimo ir kt. srityse), kurių teikėjai yra nevyriausybinės organizacijos;

- NVO taryba susipažino su „Nevyriausybinių organizacijų ir bendruomeninės veiklos stiprinimo 2017–2019 metų veiksmų plano įgyvendinimo 2.3 priemonės „Remti bendruomeninę veiklą savivaldybėse“ įgyvendinimo Rokiškio rajono savivaldybėje“ aprašu ir pritarė Apraše nustatytiems prioritetams;

- NVO taryba Rokiškio rajono savivaldybės administracijos Obelių seniūnijos prašymu apsvarstė ir pritarė Jaunimo bendrijos „Sėlos Ramuva“ projekto „Mūsų jėga vienybėje“ paraiškos pagal priemonę „Remti bendruomeninę veiklą savivaldybėse“ teikimui;

- NVO taryba aptarė savivaldybės teisės aktus, reglamentuojančius savivaldybėje veikiančias kolegialias institucijas (tarybas, komisijas, darbo grupes), kuriose turi būti atstovaujamas ir NVO sektorius;

- NVO taryba aptarė paraiškų pateikimo tvarką Rokiškio rajono savivaldybės apdovanojimui gauti.

2. Pateikė rajono savivaldybės administracijai 3 pagrindinius siūlymus dėl rajono savivaldybės prioritetų, susijusių su nevyriausybinėms organizacijoms palankios aplinkos savivaldybėje kūrimu dėl:

- bendruomeninės veiklos įgyvendinimo Rokiškio rajono savivaldybėje;

- NVO ataskaitų teikimo ir viešinimo savivaldybės tinklalapyje;

- dėl paraiškų pateikimo tvarkos Rokiškio rajono savivaldybės apdovanojimui gauti.

3. NVO veiklos viešinimas ir bendradarbiavimas su savivaldybės administracija:

- NVO tarybos veikla viešinama savivaldybės internetinėje svetainėje: [www.rokiskis.lt](http://www.rokiskis.lt);

- atliktas NVO monitoringas; duomenis apie savo veiklą 2018 metais pateikė 52 nevyriausybinės organizacijos, vienijančios 2985 narius ir įgyvendinusios 70 projektų, kuriuos įgyvendindamos NVO į savivaldybę pritraukė per 2255376,82 Eurų iš nacionalinio ir ES lygmens fondų.

\_\_\_\_\_\_\_\_\_\_\_\_

**TEIKIAMO SPRENDIMO PROJEKTO „DĖL ROKIŠKIO RAJONO**

**SAVIVALDYBĖS NEVYRIAUSYBINIŲ ORGANIZACIJŲ TARYBOS 2018 METŲ VEIKLOS ATASKAITOS“ AIŠKINAMASIS RAŠTAS**

**Parengto sprendimo projekto tikslai ir uždaviniai.**

Vadovaudamasi Lietuvos Respublikos vietos savivaldos įstatymo 16 straipsnio 4 dalimi ir Lietuvos Respublikos nevyriausybinių organizacijų plėtros įstatymo 6 straipsnio 4 ir 5 dalimis bei Rokiškio rajono savivaldybės tarybos 2014 m. spalio 31 d. sprendimu Nr. TS-182 „Dėl Rokiškio rajono savivaldybės nevyriausybinių organizacijų tarybos sudėties ir nuostatų patvirtinimo“, NVO taryba kartą per metus teikia veiklos ataskaitą savivaldybės tarybai.

**Šiuo metu esantis teisinis reglamentavimas.** Lietuvos Respublikos nevyriausybinių organizacijų plėtros įstatymas, Rokiškio rajono savivaldybės tarybos 2014 m. spalio 31 d. sprendimas Nr. TS-182 „Dėl Rokiškio rajono savivaldybės nevyriausybinių organizacijų tarybos sudėties ir nuostatų patvirtinimo“, Rokiškio rajono savivaldybės tarybos 2016 m. kovo 25 d. sprendimas Nr. TS-74 „Dėl Rokiškio rajono savivaldybės tarybos 2014 m. spalio 31 d. sprendimo Nr. TS-182 „Dėl Rokiškio rajono savivaldybės nevyriausybinių organizacijų tarybos sudėties ir nuostatų patvirtinimo“ dalinio pakeitimo“; Rokiškio rajono savivaldybės tarybos 2016 m. gruodžio 28 d. sprendimas Nr. TS-210 „Dėl Rokiškio rajono savivaldybės nevyriausybinių organizacijų tarybos sudėties patvirtinimo“.

**Sprendimo projekto esmė.**

Ataskaita parengta pagal NVO tarybos nuostatuose numatytas funkcijas.

**Galimos pasekmės, priėmus siūlomą tarybos sprendimo projektą:**

**teigiamos** – Rokiškio rajono savivaldybės tarybos 2014 m. spalio 31 d. sprendimo Nr. TS-182 „Dėl Rokiškio rajono savivaldybės nevyriausybinių organizacijų tarybos sudėties ir nuostatų patvirtinimo“ ir Rokiškio rajono savivaldybės tarybos 2016 m. gruodžio 28 d. sprendimo Nr. TS-210 „Dėl Rokiškio rajono savivaldybės nevyriausybinių organizacijų tarybos sudėties patvirtinimo“ vykdymas;

**neigiamos** – nenumatyta.

**Kokia sprendimo nauda Rokiškio rajono gyventojams.**

Rokiškio rajono gyventojai turi galimybę susipažinti, kaip NVO dalyvauja priimant sprendimus savivaldybės nevyriausybinių organizacijų plėtros klausimais, kaip vyksta bendradarbiavimas tarp savivaldybės institucijų/ įstaigų ir nevyriausybinių organizacijų.

**Finansavimo šaltiniai ir lėšų poreikis**. Sprendimui įgyvendinti lėšų nereikės.

**Suderinamumas su Lietuvos Respublikos galiojančiais teisės norminiais aktais.** Projektas neprieštarauja galiojantiems teisės aktams

**Antikorupcinis vertinimas.**

Teisės akte nenumatoma reguliuoti visuomeninių santykių, susijusių su LR korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Švietimo, kultūros ir sporto Danutė Kniazytė

skyriaus vyriausioji specialistė